|  |  |  |  |  |  |
| --- | --- | --- | --- | --- | --- |
| |  |  | | --- | --- | | Kan frit distribueres  Vælg et element. | **Aalborg Universitet** **Studienævn for Psykologi**  Studienænvsformand  Patrick K. Bender  E-mail: pbender@ikp.aau.dk  Teglgårdsplads 1  9000 Aalborg  Studienævnssekretær:  Andrea Dosenrode  Telefon: 99409123  E-mail: ad@ikp.aau.dk  Dato: 14-02-2024 Sagsnr.: 2024-017-03549 | |  |  | | |
| Referat af møde i Studienævn for Psykologi den 14. februar 2024 |

**Deltagere:** Patrick K. Bender, formand, Bendt Torpegaard Pedersen, Casper Schmidt, Sarah Awad, Anne-Sophie Bundegaard Mikkelsen, næstforperson, Emilie Y. Christensen, Cecilie L. Larsen; Frederik E. Fast,

**Afbud:** Rasmus Birk (supl.), Laura E. Højen (supl.), Christina Gertsen (sekr.), Alfred Sköld (supl.), Tom Nyvang (studieleder)

**Øvrige deltagere:** Gry D. Telléus (supl.), Helene W. Eriksen (supl.), Alma S. Wammen (supl.), Amalie B. Petersen, Bjørn Dan Andersen (sekr.), Lis Kragh Lund Jensen (sekr.), Birgitte Skovsgaard (sekr.), Winnie Ritterbusch (områdeleder), Andrea Dosenrode (referent).

**Referent:** Andrea Dosenrode

**Dagsorden**

Præsentationsrunde.

1. Godkendelse af dagsorden
2. Orientering om arbejdsgange, procedurer, mødekalender etc.

* Bilag 1: AAUs standardforretningsorden for kollektive organer
* Bilag 2: Vejledning til studienævnsmedlemmer

1. Meddelelser fra studienævnsformanden
2. Nyt fra instituttet og sekretariatet
3. Nyt fra de studerende
4. Orientering om Psykologis kvalitetsrapporteringsmøde afholdt den 13.02.2024

* Bilag 3a: Kvalitetsrapport BA psykologi og KA psykologi
* Bilag 3a: Oversigt over konstituerede fagelementer, modulansvarlige forskere, der tilrettelægger uddannelsen og deres tilknyttede forskningsmiljøer (BA og KA) (bilaget findes på s. 18-20 i samme dokument som rapporten).
* Bilag 3b: Datapakken
* Bilag 3c: Handlingsplan for SN for Psykologi
* Bilag 3d: Godkendt referat fra studienævnsmøde 11.12.2023

1. Orientering om optag på BA og KA i Psykologi fra efterår 2024
2. Orientering om status for Master i trivsel og psykologisk velfærd
3. Godkendelse af foreløbig bemandingsplan E2024

* Bilag 4: Bemandingsplan Psykologi E2024

1. Evt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Referat**

**Ad 1. Godkendelse af dagsordenen**

Dagsordenen blev godkendt.

**Ad 2. Orientering om arbejdsgange, procedurer, mødekalender etc.**

* Bilag 1: AAUs standardforretningsorden for kollektive organer
* Bilag 2: Vejledning til studienævnsmedlemmer

Studienævnsformanden orienterede om studienævnets arbejdsgange og procedurer, herunder bl.a.

* Vigtigheden af, at VIP-repræsentanter og studenterrepræsentanter arbejder sammen om at skabe den bedst mulige uddannelse for de tildelte ressourcer
* Evt. skriftlige ansøgninger og dokumenter til behandling på SN møder skal være studienævnssekretæren i hænde senest 10 dage før studienævnsmødet – tag gerne en mundtlig drøftelse med SN-formand først.

**Ad 3. Meddelelser fra studienævnsformanden**

Studienævnsformanden orienterede om:

**Ny praktikkoordinator**

* Casper Schmidt overtager opgaven som praktikkoordinator efter Patrick Bender.

**Participation Pool bliver til ”Aktiv Forskningsdeltagelse”**

Det forrige studienævn har genindført participation pool i ændret form, og det kaldes nu ”Aktiv Forskningsdeltagelse”. Aktiv Forskningsdeltagelse bliver en del af undervisningen og beståelseskrav for metode-moduler på 2. og 4. semester, og de studerende kan optjene point til Aktiv Forskningsdeltagelse fra hhv. 1. og 3. semester. Der er taget hånd om følgende udfordringer:

* Det pædagogiske formål er tydeliggjort: Det er vigtigt for kommende psykologer og for psykologistuderende, der selv i løbet af deres studie udfører forskningsprojekter, at vide, hvordan fx psykologiske tests og spørgeskemaer opleves fra deltagerens side.
* En gang om året præsenterer forskerne en opfølgning på de forskningsprojekter, som har været en del af Aktiv forskningsdeltagelse.
* Studerende har – via deres vejleder – mulighed for at benytte sig af Aktiv forskningsdeltagelse.
* Studerende, som ikke ønsker at afgive svar ift. forskningsprojekter, kan deltage i tests eller spørgeskemaer, hvor data ikke bliver gemt.

**Ad 4. Nyt fra instituttet og sekretariatet**

Winnie Ritterbusch orienterede om, at der fra instituttets side er iværksat en møderække til forbedring af bemandingsprocessen, hvor det første møde allerede er på fredag.

Andrea Dosenrode orienterede om, at der har været nogle udfordringer med reeksamensdatoer, som faldt sammen med obligatorisk undervisning på det efterfølgende semester. Denne udfordring bliver adresseret ved planlægningen af det næste efterårssemester.

**Ad 5. Nyt fra de studerende**

Næstforpersonen orienterede om:

* At det var positivt, at der var semesterrepræsentanter til stede ved samtlige semesterevalueringer
* ”Fredagsterapi” (fredagsbar) har 1-års jubilæum på fredag.

**Ad 6. Orientering om Psykologis kvalitetsrapporteringsmøde afholdt den 13.02.2024**

* Bilag 3a: Kvalitetsrapport BA psykologi og KA psykologi
* Bilag 3a: Oversigt over konstituerede fagelementer, modulansvarlige forskere, der tilrettelægger uddannelsen og deres tilknyttede forskningsmiljøer (BA og KA) (bilaget findes på s. 18-20 i samme dokument som rapporten).
* Bilag 3b: Datapakken
* Bilag 3c: Handlingsplan for SN for Psykologi
* Bilag 3d: Godkendt referat fra studienævnsmøde 11.12.2023

Studienævnsformanden orienterede om:

Der er afholdt kvalitetsrapporteringsmøde med deltagelse af prodekanen og institutledelsen. Studienævnet vil træffe beslutninger om, hvordan der skal følges op på kvalitetsrapporteringsmødet, når der foreligger et referat.

* Prodekan Malene Gram roste Psykologi som en meget velevalueret og veldrevet uddannelse, og udtrykte tilfredshed med den fremsendte rapport og handlingsplan.
* Prodekanen bemærkede, at Psykologi leverer flere undervisningstimer end der kræves ud fra et kvalitetssikringsperspektiv.
* Der er kun ét nøgletal, som ikke er i grøn: Overskridelse af den normerede studietid på kandidatuddannelsen. Overskridelsen er dog aftagende.

Punkter fra diskussionen:

* Datapakken viser, at de studerende bruger relativt få timer på kandidatuddannelsen. Dette er i konflikt med den kvalitative oplevelse blandt medarbejdere og studerende af, at arbejdsbyrden er meget stor på kandidaten. Det forventes at de studerende bruger 43 timer om ugen på studieaktiviteter – men det er ikke kendt blandt studerende. Studerende tæller ofte ikke alle studieaktiviteter med, hvad der fører til misvisende svar.
* Lav svarprocent på surveys skyldes bl.a. mængden af surveys, som studerende forventes at deltage i.

**Ad 7. Orientering om optag på BA og KA i Psykologi fra efterår 2024**

**BA optag**

Det er vedtaget, at optaget fra E24 skal øges med 20% svarende til 30 flere studerende på bacheloruddannelsen.

Studienævnsformanden er opmærksom på at tage hånd om tutor- og mentorindsatsen samt RUS turen tidligt.

Studenterrepræsentanterne udtrykte bekymring ift.:

* Studiemiljø
* Seminarrum er ofte for små – hold må ikke blive større
* Lokaleknaphed
* En opdeling af studiet i to hold ville være ærgerligt
* Fredagsbaren er godkendt til 150 personer, ikke 180
* Øget optag kan føre til øget frafald.

VIP-repræsentanterne udtrykte bekymring for:

* det øgede optag (som falder sammen med 100 ekstra studiepladser i Esbjerg) kan føre til øget dimittendledighed
* udfordring med - i tide - at få bemandet undervisning og eksamen på 1. semester

**KA optag**

KA optag sættes ned til 100 studiepladser, dog med forbehold for, at alle retskravsbachelorer optages.

**Ad 8. Orientering om status for Master i trivsel og psykologisk velfærd**

Studienævnsformanden oplyste:

* Arbejdsgruppen består af Johan, Noomi, Alfred samt flere undervisere fra KDM København
* Studieordningen forventes forelagt studienævnet til godkendelse i marts måned

Punkter fra diskussionen:

* Vigtigt, at tidsplanen tillader grundigt arbejde med studieordningen
* Censorkorpset skal udvides, hvis der kommer flere studerende og masterstuderende
* Masteren bliver kun akkrediteret på dansk – ville det ikke være bedre, at den også bliver akkrediteret på engelsk?

**Ad 9. Godkendelse af foreløbig bemandingsplan E2024**

* Bilag 4: Bemandingsplan Psykologi E2024

Studienævnet drøftede udkastet og bemærkede, at der mangler underviserressourcer på en række fag, samt at det er nødvendigt at opnormere Psykologis bemanding i god tid og sørge for ekstra seminarhold på det kommende 1. semester.

**Ad 10. Evt.**

Intet at berette.